KARAMAZOV-III-Web	Eth fiscau parèc era aurelha ad aguesta declaracion: era investigacion començaue a deishar clar (e atau se hec a constar mès tard) qu'era mitat o ua part des tres mil robles qu'èren en mans de Mitia podie reauments èster amagada en bèth lòc dera ciutat, o dilhèu quitament aciu en Mokroie; d'aguesta sòrta s'explicaue de passa era circonstància tant incomòda entara investigacion, de qué a penes s'auessen trapat ueit cents robles en poder de Mitia, circonstància que, encara que pòc importanta, auie estat enquia alavetz era soleta pròva favorabla a Mitia.